origenes.contra-celsum 4.21
Οὐκ οἶδα δ᾿ ὅπως παραπλησίως τῷ κατακλυσμῷ καθήραντι τὴν γῆν , ὡς ὁ Ἰουδαίων καὶ Χριστιανῶν βούλεται λόγος , οἴεται καὶ τὴν τοῦ πύργου κατάῤῥιψιν γεγονέναι . ἵνα γὰρ μηδὲν αἰνίσσηται ἡ κατὰ τὸν πύργον ἱστορία κειμένη ἐν τῇ Γενέσει ἀλλ᾿ , ὡς οἴεται Κέλσος , σαφὴς τυγχάνῃ , οὐ δ᾿ οὕτως φαίνεται ἐπὶ καθαρσίῳ τῆς γῆς τοῦτο συμβεβηκέναι · εἰ μὴ ἄρα καθάρσιον τῆς γῆς οἴεται τὴν καλουμένην τῶν γλωσσῶν „ σύγχυσιν “ · περὶ ἧς ὁ δυνάμενος εὐκαιρότερον διηγήσεται , ἐπὰν τὸ προκείμενον ᾖ παραστῆσαι καὶ τὰ τῆς κατὰ τὸν τόπον ἱστορίας , τίνα ἔχοι λόγον , καὶ τὰ τῆς περὶ αὐτοῦ ἀναγωγῆς . ἐπεὶ δ᾿ οἴεται Μωϋσέα , τὸν ἀναγράψαντα τὰ περὶ τοῦ πύργου καὶ τῆς τῶν διαλέκτων συγχύσεως , παραφθείροντα τὰ περὶ τῶν Ἀλωέως υἱῶν ἱστορούμενα τοιαῦτα περὶ τοῦ πύργου ἀναγεγραφέναι , λεκτέον ὅτι τὰ μὲν περὶ τῶν Ἀλωέως υἱῶν οὐκ οἶμαι πρὸ Ὁμήρου τινὰ εἰρηκέναι , τὰ δὲ περὶ τοῦ πύργου , πολλῷ πρεσβύτερα Ὁμήρου ἀλλὰ καὶ τῆς τῶν Ἑλληνικῶν γραμμάτων εὑρέσεως ὄντα , τὸν Μωϋσέα ἀναγεγραφέναι πείθομαι . τίνες οὖν μᾶλλον τὰ τίνων παραφθείρουσιν ; ἆρα τὰ περὶ τοῦ πύργου οἱ περὶ Ἀλωέως υἱῶν ἱστοροῦντες , ἢ τὰ τῶν Ἀλωειδῶν ὁ τὰ περὶ τοῦ πύργου καὶ τῆς συγχύσεως τῶν διαλέκτων γράψας ; ἀλλὰ φαίνεται τοῖς ἀδεκάστοις ἀκροαταῖς ἀρχαιότερος Μω(??)σῆς ὢν Ὁμήρου . καὶ τὰ περὶ Σοδόμων δὲ καὶ Γομόῤῥων ὑπὸ Μωϋσέως ἱστορούμενα ἐν τῇ Γενέσει , ὡς διὰ τὴν ἁμαρτίαν πυρὶ ἐξαφανισθέντων . παραβάλλει ὁ Κέλσος τῇ κατὰ τὸν Φαέθοντα ἱστορίᾳ , ἑνὶ σφάλματι . τῷ περὶ τοῦ μὴ τετηρηκέναι τὰ τῆς Μωϋσέως ἀρχαιότητος . ἀκολούθως πάντα ποιήσας . οἱ γὰρ τὰ περὶ Φαέθοντος ἱστοροῦντες ἐοίκασι καὶ Ὁμήρου νεώτεροι , τοῦ πολλῷ Μωϋσέως νεωτέρου . οὐκ ἀρνούμεθα οὖν τὸ καθάρσιον πῦρ καὶ τὴν τοῦ κόσμου φθορὰν ἐπὶ καθαιρέσει τῆς κακίας καὶ ἀνακαινώσει τοῦ παντὸς , λέγοντες παρὰ τῶν προφητῶν ἐκ τῶν ἱερῶν βιβλίων μεμαθηκέναι . ἐπὰν μέντοι . ὡς ἐν τοῖς ἀνωτέρω εἰρήκαμεν , πολλὰ περὶ μελλόντων οἱ προφῆται λέγοντες ἀποδεικνύωνται περὶ πολλῶν παρεληλυθότων ἠληθευκέναι καὶ δεῖγμα διδόναι τοῦ θεῖον πνεῦμα ἐν αὐτοῖς γεγονέναι , δῆλον ὅτι καὶ περὶ τῶν μελλόντων πιστευτέον αὐτοῖς , μᾶλλον δὲ τῷ ἐν αὐτοῖς θείῳ πνεύματι .
Lemmas: οὐ οἶδα δέ ὅπως παραπλήσιος ὁ κατακλυσμός καθαίρω ὁ γῆ , ὡς ὁ Ἰουδαῖος καί Χριστιανός βούλομαι λόγος , οἴομαι καί ὁ ὁ πύργος κατάρριψις γίγνομαι . ἵνα γάρ μηδείς αἰνίσσομαι ὁ κατά ὁ πύργος ἱστορία κεῖμαι ἐν ὁ Γένεσις ἀλλά , ὡς οἴομαι ξελσυς , σαφής τυγχάνω , οὐ δέ οὕτως φαίνω ἐπί καθάρσιος ὁ γῆ οὗτος συμβαίνω · εἰ μή ἄρα καθάρσιος ὁ γῆ οἴομαι ὁ καλέω ὁ γλῶσσα „ σύγχυσις “ · περί ὅς ὁ δύναμαι εὔκαιρος διηγέομαι , ἐπάν ὁ πρόκειμαι εἰμί παρίστημι καί ὁ ὁ κατά ὁ τόπος ἱστορία , τίς ἔχω λόγος , καί ὁ ὁ περί αὐτός ἀναγωγή . ἐπεί δέ οἴομαι Μωϋσῆς , ὁ ἀναγράφω ὁ περί ὁ πύργος καί ὁ ὁ διάλεκτος σύγχυσις , παραφθείρω ὁ περί ὁ Ἀλωεύς υἱός ἱστορέω τοιοῦτος περί ὁ πύργος ἀναγράφω , λεκτέος ὅτι ὁ μέν περί ὁ Ἀλωεύς υἱός οὐ οἴομαι πρό Ὅμηρος τις λέγω , ὁ δέ περί ὁ πύργος , πολύς πρέσβυς Ὅμηρος ἀλλά καί ὁ ὁ Ἑλληνικός γράμμα εὕρεσις εἰμί , ὁ Μωϋσῆς ἀναγράφω πείθω . τίς οὖν μάλα ὁ τίς παραφθείρω ; ἆρα ὁ περί ὁ πύργος ὁ περί Ἀλωεύς υἱός ἱστορέω , ἤ ὁ ὁ Ἀλωείδαι ὁ ὁ περί ὁ πύργος καί ὁ σύγχυσις ὁ διάλεκτος γράφω ; ἀλλά φαίνω ὁ ἀδέκαστος ἀκροατής ἀρχαῖος Μω(??)σῆς εἰμί Ὅμηρος . καί ὁ περί Σόδομα δέ καί Γόμορρα ὑπό Μωϋσῆς ἱστορέω ἐν ὁ Γένεσις , ὡς διά ὁ ἁμαρτία πῦρ ἐξαφανίζω . παραβάλλω ὁ ξελσυς ὁ κατά ὁ Φαέθων ἱστορία , εἷς σφάλμα . ὁ περί ὁ μή τηρέω ὁ ὁ Μωϋσῆς ἀρχαιότης . ἀκόλουθος πᾶς ποιέω . ὁ γάρ ὁ περί Φαέθων ἱστορέω ἔοικα καί Ὅμηρος νέος , ὁ πολύς Μωϋσῆς νεώτερος . οὐ ἀρνέομαι οὖν ὁ καθάρσιος πῦρ καί ὁ ὁ κόσμος φθορά ἐπί καθαίρεσις ὁ κακία καί ἀνακαίνωσις ὁ πᾶς , λέγω παρά ὁ προφήτης ἐκ ὁ ἱερός βιβλίον μανθάνω . ἐπάν μέντοι . ὡς ἐν ὁ ἀνώτερος λέγω , πολύς περί μέλλω ὁ προφήτης λέγω ἀποδείκνυμι περί πολύς παρέρχομαι ἀληθεύω καί δεῖγμα δίδωμι ὁ θεῖος πνεῦμα ἐν αὐτός γίγνομαι , δῆλος ὅτι καί περί ὁ μέλλω πιστευτέος αὐτός , μάλα δέ ὁ ἐν αὐτός θεῖος πνεῦμα .